CELEX: 32012R0105
Language: mt
Date: 2012-02-07 00:00:00
Title: Regolament ta’ Implimentazzjoni tal-Kummissjoni (UE) Nru 105/2012 tas- 7 ta’ Frar 2012 dwar il-klassifikazzjoni ta' ċerti prodotti fin-Nomenklatura Magħquda

9.2.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 36/21
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 105/2012
   tas-7 ta’ Frar 2012
   dwar il-klassifikazzjoni ta' ċerti prodotti fin-Nomenklatura Magħquda
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (1), u b’mod partikolari l-Artikolu 9(1)(a) tiegħu,
   Billi:
   
               (1)
            
            
               Sabiex tiġi żgurata applikazzjoni uniformi tan-Nomenklatura Magħquda mehmuża mar-Regolament (KEE) Nru 2658/87, huwa neċessarju li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta' dan ir-Regolament.
            
         
               (2)
            
            
               Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawn ir-regoli japplikaw ukoll għal kwalunkwe nomenklatura oħra li hija bbażata, parzjalment jew kollha kemm hi, fuqha, jew li żżid kwalunkwe subdiviżjoni magħha u li hija stabbilita minn dispożizzjonijiet tal-Unjoni speċifiċi, bil-għan li titwettaq l-applikazzjoni ta’ tariffi u miżuri oħra relatati mal-kummerċ tal-oġġetti.
            
         
               (3)
            
            
               Skont dawn ir-regoli ġenerali, il-prodotti msemmija fil-kolonna (1) tat-tabella mniżżla fl-Anness għandhom jiġu kklassifikati taħt il-kodiċi NM indikat fil-kolonna (2), minħabba r-raġunijiet stabbiliti fil-kolonna (3) ta' din it-tabella.
            
         
               (4)
            
            
               Il-miżuri msemmija f’dan ir-Regolament huma konformi mal-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   Il-prodotti deskritti fil-kolonna (1) tat-tabella kif imniżżla fl-Anness għandhom ikunu kklassifikati fin-Nomenklatura Magħquda taħt il-kodiċi NM indikat fil-kolonna (2) ta' din it-tabella.
   Artikolu 2
   Dan ir-Regolament għandu jidħol fis-seħħ fl-għoxrin ġurnata wara dik tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jkun vinkolanti fit-totalità tiegħu, u direttament applikabbli fl-Istati Membri kollha.
      Magħmul fi Brussell, is-7 ta’ Frar 2012.
      
         
            Għall-Kummissjoni, F'isem il-President,
         Algirdas ŠEMETA
         
            Membru tal-Kummissjoni
         
      
   
   
      (1)  ĠU L 256, 7.9.1987, p. 1.
   
      ANNESS
      
                  Deskrizzjoni tal-prodotti
               
               
                  Klassifikazzjoni
                  (Kodiċi tan-NM)
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  Magna multifunzjonali, b’dimensjonijiet ta’ bejn wieħed u ieħor 62 × 76 × 98 cm, u li tiżen bejn wieħed u ieħor 153 kg, li tinkludi skanner u mutur elettrostatiku għall-istampar.
                  Għandha mekkaniżmu awtomatiku ta’ forniment ta’ paġni li jesa' 150 paġna għal oriġinali stampati fuq iż-żewġ naħat li għandhom jiġu kkupjati, 2 xkafef li fuqhom titqiegħed il-karta, pannell għall-kontroll għall-utent, memorja RAM ta’ 2,5 GB u hard-disk drive inkluża ta’ 80 GB. Hija mgħammra b’interfaces Ethernet, WLAN u USB.
                  Il-magna tista’ twettaq il-funzjonijiet li ġejjin:
                  
                              —
                           
                           
                              l-iskannjar
                           
                        
                              —
                           
                           
                              l-istampar u
                           
                        
                              —
                           
                           
                              l-ikkuppjar diġitali.
                           
                        Il-magna tista’ wkoll tibgħat dokumenti skannjati permezz tal-Internet (l-hekk imsejjaħ “iffeksjar bl-e-mail/bl-Internet”).
                  Il-magna tista tirriproduċi sa 51 paġna tad-daqs A4 kull minuta. Tista’ wkoll iċċekken jew tkabbar l-immaġini li tiskannja (zoom 25 - 400 %) Għandha veloċità ta’ skannjar ta’ 70 immaġini fil-minuta.
                  Għandha riżoluzzjoni ta’ stampar ta’ 1 200  × 1 200  dpi għat-test biss, u ta’ 600 × 600 dpi għall-immaġini. Ir-riżolużżjoni għall-ikkuppjar hi ta’ 600 × 600 dpi.
                  Il-magna topera jew f’forma awtonoma bħala kopjatriċi billi tiskannja l-oriġinal u tistampa l-kopji permezz ta’ mutur tal-istampar elettrostatiku, jew meta tkun konnessa ma’ netwerk jew ma’ magna awtomatika tal-ipproċessar tad-dejta bħala stampatur u skanner u għall-iffeksjar bl-Internet
               
               
                  8443 31 80 
               
               
                  Il-klassifikazzjoni hija determinata mir-Regoli Ġenerali 1 u 6 għall-interpretazzjoni tan-Nomenklatura Magħquda u mill-kliem tal-kodiċi tan-NM 8443 , 8443 31  u 8443 31 80 .
                  Meta wieħed iqis il-karatteristiċi tagħha, l-ebda waħda mill-funzjonijiet tal-magna ma tista' titqies bħala dik prinċipali, u għaldaqstant il-klassifikazzjoni skont is-subintestatura 8443 31 20  hija eskluża. Il-veloċità tar-riproduzzjoni, il-veloċità tal-iskannjar, l-eżistenza ta' fornitur awtomatiku tal-karti, il-pannell ta’ kontroll u l-funzjoni ta’ zoom mhumiex biżżejjed biex l-ikkuppjar diġitali jitqies bħala l-funzjoni prinċipali
                  Tabilħaqq, il-veloċità tar-riproduzzjoni hija l-istess għall-ikkuppjar u l-istampar peress li tiddependi fuq il-mutur tal-istampar, li jintuża għaż-żewġ funzjonijiet. L-ixkafef fejn jitqiegħdu l-karti jintużaw ukoll sew għall-istampar kif ukoll għall-ikkuppjar. Il-veloċità tal-iskannjar hija relvanti sew għall-iskannjar kif ukoll għall-ikkuppjar. Il-fornitur awtomatiku tal-paġni u l-pannell ta’ kontroll jintużaw indaqs kemm għall-ikkuppjar, l-iskannjar kif ukoll għall-iffeksjar bl-Internet. Il-preżenza tal-funzjoni ta’ zoom, li għandha x’taqsam l-aktar mal-ikkuppjar, mhix biżżejjed biex l-ikkuppjar jitiqies bħala l-funzjoni prinċipali.
                  Barra minn dan, il-kapaċità tal-magna li taqbad ma’ magna awtomatika tal-ipproċessar tad-dejta (ADP), jew ma’ netwerk, hija karatteristika importanti peress li tippermetti l-istampar, l-iskannjar ta' dokumenti minn/lejn il-magna ADP, kif ukoll biex jintbagħtu permezz tal-Internet.
                  Għaldaqstant, il-magna għandha tiġi kklassifikata taħt il-kodiċi NM 8443 31 80  bħala magni oħra li jwettqu żewġ funzjonijiet jew aktar ta' stampar, ikkuppjar jew trażmissjoni tal-feks, li ma jkollhomx l-ikkuppjar diġitali bħala l-funzjoni prinċipali tagħhom.